Rúnar Arnórsson skrifarþriðjudaginn 14. janúar 2020 kl. 15:00 Hinn 15 ára gamli Josh Hill varð á dögunum yngsti kylfingurinn til þess að vinna mót samþykkt af heimslista atvinnukylfinga en hann var 15 ára og 8 mánaða þegar hann vann MENA Tour mótið í október . Hill mun þreyta frumraun sína á Evrópumótaröð karla í vikunni þegar hann tekur þátt í Abu Dhabi HSBC Championship mótinu og fara æfingarnar hjá honum vel af stað . Hill tókst nefnilega að sigra efsta mann heimslistans , Brooks Koepka , í 8 holu keppni þegar þeir tóku æfingahring saman í vikunni . Ekki nóg með það heldur sló Hill einnig lengra en Koepka á nokkrum holum en Koepka er þekktur fyrir að vera ansi högglangur . „ Þetta er góð reynsla , hann hefur auðvitað unnið nokkur risamót og er efstur í heiminum , " sagði Hill þegar hann var spurður að því hvernig var að spila með Koepka . „ Það er gott að læra af honum og læra hvernig hann æfir í vikunni og hvernig hann undirbýr sig fyrir mót . Hann er mjög fínn og slakur , þú getur spurt hann að hverju sem er . Ég sló lengra en hann á fimmtu og hann sagði ekkert en kannski ef ég slæ lengra en hann á seinni 9 þá segi ég bara ' sjáumst síðar Brooks' . "